CELEX: 32016R2035
Language: fi
Date: 2016-11-21 00:00:00
Title: Komission täytäntöönpanoasetus (EU) 2016/2035, annettu 21 päivänä marraskuuta 2016, täytäntöönpanoasetuksen (EU) N:o 540/2011 muuttamisesta tehoaineiden fiproniili ja manebi hyväksynnän voimassaoloajan osalta (ETA:n kannalta merkityksellinen teksti )

22.11.2016   
            
            
               FI
            
            
               Euroopan unionin virallinen lehti
            
            
               L 314/7
            
         KOMISSION TÄYTÄNTÖÖNPANOASETUS (EU) 2016/2035,
   annettu 21 päivänä marraskuuta 2016,
   täytäntöönpanoasetuksen (EU) N:o 540/2011 muuttamisesta tehoaineiden fiproniili ja manebi hyväksynnän voimassaoloajan osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY (1) kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 ja erityisesti sen 17 artiklan ensimmäisen kohdan
   sekä katsoo seuraavaa:
   
               (1)
            
            
               Komission täytäntöönpanoasetuksen (EU) N:o 540/2011 (2) liitteessä olevassa A osassa esitetään asetuksen (EY) N:o 1107/2009 nojalla hyväksyttyinä pidettävät tehoaineet.
            
         
               (2)
            
            
               Tehoaineen manebi hyväksynnän voimassaoloaikaa pidennettiin 30 päivästä kesäkuuta 201631 päivään tammikuuta 2018 komission täytäntöönpanoasetuksella (EU) N:o 762/2013 (3).
            
         
               (3)
            
            
               Tehoaineen fiproniili hyväksynnän voimassaoloaikaa pidennettiin 30 päivästä syyskuuta 201731 päivään heinäkuuta 2018 komission täytäntöönpanoasetuksella (EU) N:o 2015/404 (4).
            
         
               (4)
            
            
               Tehoaineiden manebi ja fiproniili hyväksynnän uusimista koskevat hakemukset esitettiin komission täytäntöönpanoasetuksen (EU) N:o 844/2012 (5) artiklan 1 mukaisesti. Kyseisten tehoaineiden uusimista tukevia täydentäviä asiakirja-aineistoja ei kuitenkaan esitetty täytäntöönpanoasetuksen (EU) N:o 844/2012 artiklan 6 mukaisesti.
            
         
               (5)
            
            
               Kun otetaan huomioon asetuksen (EY) N:o 1107/2009 17 artiklan ensimmäisen kohdan tarkoitus, täytäntöönpanoasetuksilla (EU) N:o 762/2013 ja (EU) 2015/404 säädetyt pidennykset eivät ole enää perusteltuja. Siksi on asianmukaista säätää, että fiproniilin hyväksyntä päättyy sinä päivämääränä, jolloin se päättyisi ilman pidennystä, ja säätää manebin hyväksynnän voimassaoloajan aikaisimmasta mahdollisesta päättymispäivästä ottaen huomioon jäsenvaltioiden tarvitsema aika tehoaineen manebi hyväksynnän päättymisestä aiheutuvien vaatimuksien täyttämiseen.
            
         
               (6)
            
            
               Sen vuoksi täytäntöönpanoasetusta (EU) N:o 540/2011 olisi muutettava.
            
         
               (7)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetuksen (EU) N:o 540/2011 liitteessä oleva A osa tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä marraskuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 309, 24.11.2009, s. 1.
   
      (2)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).
   
      (3)  Komission täytäntöönpanoasetus (EU) N:o 762/2013, annettu 7 päivänä elokuuta 2013, täytäntöönpanoasetuksen (EU) N:o 540/2011 muuttamisesta tehoaineiden klooripyrifossi, klooripyrifossimetyyli, mankotsebi, manebi, MCPA, MCPB ja metirami hyväksynnän voimassaoloajan pidentämisen osalta (EUVL L 213, 8.8.2013, s. 14).
   
      (4)  Komission täytäntöönpanoasetus (EU) 2015/404, annettu 11 päivänä maaliskuuta 2015, täytäntöönpanoasetuksen (EU) N:o 540/2011 muuttamisesta tehoaineiden beflubutamidi, kaptaani, dimetoaatti, dimetomorfi, etoprofossi, fiproniili, folpetti, formetanaatti, glufosinaatti, metiokarbi, metributsiini, fosmetti, pirimifossi-metyyli ja propamokarbi hyväksynnän voimassaoloajan pidentämisen osalta (EUVL L 67, 12.3.2015, s. 6).
   
      (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).
   
      LIITE
      Muutetaan täytäntöönpanoasetuksen (EU) N:o 540/2011 liitteessä oleva A osa seuraavasti:
      
                  1)
               
               
                  Korvataan manebia koskevan 113 kohdan kuudennessa sarakkeessa ”Hyväksynnän päättymispäivä” päivämäärä ”31. tammikuuta 2018” päivämäärällä ”31. tammikuuta 2017”.
               
            
                  2)
               
               
                  Korvataan fiproniilia koskevan 157 kohdan kuudennessa sarakkeessa ”Hyväksynnän päättymispäivä” päivämäärä ”31. heinäkuuta 2018” päivämäärällä ”30. syyskuuta 2017”.